CELEX: 32017D1754
Language: et
Date: 2017-09-25 00:00:00
Title: Nõukogu rakendusotsus (ÜVJP) 2017/1754, 25. september 2017, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid

26.9.2017   
            
            
               ET
            
            
               Euroopa Liidu Teataja
            
            
               L 246/7
            
         NÕUKOGU RAKENDUSOTSUS (ÜVJP) 2017/1754,
   25. september 2017,
   millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 2,
   võttes arvesse nõukogu 31. mai 2013. aasta otsust 2013/255/ÜVJP, mis käsitleb Süüria vastu suunatud piiravaid meetmeid, (1) eriti selle artikli 30 lõiget 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 31. mail 2013 vastu otsuse 2013/255/ÜVJP.
            
         
               (2)
            
            
               Otsuse 2013/255/ÜVJP I lisas tuleks ajakohastada nelja isiku ja ühe üksusega seotud teavet.
            
         
               (3)
            
            
               Otsuse 2013/255/ÜVJP I lisa tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2013/255/ÜVJP I lisa muudetakse vastavalt käesoleva otsuse lisale.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 25. september 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  ELT L 147, 1.6.2013, lk 14.
   
      LISA
      Otsuse 2013/255/ÜVJP I lisa muudetakse järgmiselt:
      
                  1)
               
               
                  A osas („Isikud“) asendatakse järgmised kanded:
                  
                              „236.
                           
                           
                              Saji' Darwish
                              (teise nimega Saji Jamil Darwish; Sajee Darwish; Sjaa Darwis)
                              ()
                           
                           
                              Sünniaeg: 11. jaanuar 1957
                              Auaste: kindralmajor, Süüria Araabia õhuvägi
                           
                           
                              Talle on omistatud kindralmajori auaste, ta on kõrgem ametnik ja Süüria Araabia õhuväe 22. diviisi endine ülem ning on olnud teenistuses pärast 2011. aasta maid. Osaleb keemiarelvade levitamises ning vastutab tsiviilelanikkonna vägivaldse represseerimise eest: Süüria Araabia õhuväe kõrgema ametniku ja 2017. aasta aprillini 22. diviisi ülemana vastutab keemiarelvarünnakute eest, mille panid toime lennukid, mis kasutasid 22. diviisi kontrolli all olevaid lennuväebaase, sealhulgas rünnak Talmenesile, mille panid vastavalt ühise uurimismehhanismi aruandele toime Hamāh' lennuväebaasis asuvad valitsusvägede helikopterid.
                           
                           
                              21.3.2017
                           
                        
                              247.
                           
                           
                              Jayyiz Rayyan Al-Musa
                              (teise nimega Jaez Sawada al-Hammoud al-Mousa; Jayez al-Hammoud al-Moussa)
                              ()
                           
                           
                              Sünniaeg: 1954
                              Sünnikoht: Hama, Süüria
                              Auaste: kindralmajor
                           
                           
                              Hasaka provintsi kuberner, kelle on ametisse nimetanud Bashar Al-Assad ja kes on Bashar Al-Assadiga seotud.
                              Kindralmajori auastmes, Süüria õhuväe kõrgem ohvitser ja endine staabiülem.
                              Süüria õhuvägede kõrgema ohvitserina vastutab tsiviilelanikkonna vägivaldse represseerimise eest Süürias, sealhulgas Süüria režiimi poolsete keemiarelvarünnakute eest ajal, mil ta oli Süüria õhuvägede staabiülem, nagu on märgitud ÜRO loodud ühise uurimismehhanismi aruandes.
                           
                           
                              18.7.2017
                           
                        
                              248.
                           
                           
                              Mayzar 'Abdu Sawan
                              (teise nimega Meezar Sawan)
                              ()
                           
                           
                              Sünniaeg: 1954
                              Auaste: kindralmajor
                           
                           
                              Kindralmajori auastmes, Süüria õhuväe 20. diviisi kõrgem ohvitser ja ülem, teenistuses pärast 2011. aasta maid.
                              Süüria õhuvägede kõrgema ohvitserina vastutab tsiviilelanikkonna vägivaldse represseerimise eest, sealhulgas rünnakute eest tsiviilaladel, mille panid toime lennukid, mis kasutasid 20. diviisi kontrolli all olevaid lennuväebaase.
                           
                           
                              18.7.2017
                           
                        
                              249.
                           
                           
                              Isam Zahr Al-Din
                              (teise nimega Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin; Issam Zaher Eldin; Issam Zaher al-Deen; Nafed Assadllah)
                              ()
                           
                           
                              Sünniaeg: 1961
                              Sünnikoht: Tarba, As-Suwayda provints, Süüria
                              Auaste: brigaadikindral
                           
                           
                              Brigaadikindrali auastmes, kõrgem ohvitser vabariiklikus kaardiväes, teenistuses pärast 2011. aasta maid. Kõrgema sõjaväeohvitserina vastutab tsiviilelanikkonna vägivaldse represseerimise eest, sealhulgas 2012. aasta veebruaris toimunud Baba Amri piiramise ajal.
                           
                           
                              18.7.2017“
                           
                        
            
                  2)
               
               
                  B osas („Üksused“) asendatakse järgmine kanne:
                  
                              „21.
                           
                           
                              Centre d'études et de recherches syrien (CERS)
                              (teise nimega Centre d'Etude et de Recherche Scientifique (CERS); Scientific Studies and Research Center (SSRC); Centre de Recherche de Kaboun)
                           
                           
                              
                                          Barzeh Street,
                                       
                                    
                                          Po Box 4470,
                                       
                                    
                                          Damascus
                                       
                                    
                           
                              Toetab Süüria armeed seadmete hankimisel, mida kasutatakse meeleavaldajate jälgimiseks ja represseerimiseks.
                              Ebakonventsionaalsete relvade (sh keemiarelvade) ning nende kanderakettide väljatöötamise ja tootmise eest vastutav avalik-õiguslik asutus, mis tegutseb keemiarelvade levitamise sektoris.
                           
                           
                              1.12.2011“